
Град Крагујевац, Градска управа за просторно планирање, урбанизам, изградњу и заштиту животне средине града Крагујевца, Одељење за просторно планирање и заштиту животне средине, на основу члана 45а. Закона о планирању и изградњи (''Службени гласник РС'', број 72/09, 81/09 – исправка, 64/10 - одлука УС, 24/11, 121/12, 42/13 – одлука УС, 50/13 –одлука УС, 98/13 – одлука УС, 132/14 и 145/14) и Мишљења Комисије за планове Скупштине Града Крагујевца број: 350-1115/18-I-01 од 30.08.2018. године, оглашава





РАНИ ЈАВНИ УВИД 
У РАДНИ МАТЕРИЈАЛ ЗА ИЗРАДУ
- измене и допуне Плана генералне регулације "Радна зона Крагујевац и зона пословања'' – Петровачка магистрала у Крагујевцу
Рани јавни увид обавиће се у трајању од 15 дана, од 14.9.2018. године закључно са 1.10.2018. године, у просторијама Града Крагујевца, Градска управа за просторно планирање, урбанизам, изградњу и заштиту животне средине, Одељење за просторно планирање и заштиту животне средине, (V спрат), радним данима од 10,00 до 14,00 сати.
Рани јавни увид се организује у циљу упознавања јавности са општим циљевима и сврхом израде плана, могућим решењима за развој просторне целине, очекиваним ефектима планирања и др. 
Позивају се органи, организације и јавна предузећа који су овлашћени да утврђују услове за заштиту и уређење простора за изградњу објеката, да дају мишљење у погледу услова и неопходног обима и степена процене утицаја на животну средину. 

Заинтересованим физичким и правним лицима која врше увид у изложени материјал Одељење за просторно планирање и заштиту животне средине пружиће потребне информације и стручну помоћ. 
Примедбе и сугестије на радни материјал у току раног јавног увида могу се у писаној форми (на шалтеру 13 зграде Града Крагујевца или путем ПТТ Србија) упутити Градској управи за просторно планирање, урбанизам, изградњу и заштиту животне средине града Крагујевца, Одељење за просторно планирање и заштиту животне средине, Трг слободе 3, 34000 Крагујевац, закључно са 1.10.2018. године. 
